cyanic-selkie/wikianc huggingface dataset:
מחלבה
מַחְלָבָה היא מתקן לעיבוד חלב בעלי חיים לצריכה אנושית. החלב מופק בעיקר מעזים או פרות (למעשה, חלב, ללא ציון מיוחד, הוא בדרך-כלל חלב פרה), אבל גם מתאו, יאק הבית, כבשים, סוסים או גמלים. במחלבות מופקים ומיוצרים מוצרי חלב כמו חמאה, חובצה וגבינה.
מחוז גרנדה
מחוז גרנדה (בספרדית: Provincia de Granada) הוא מחוז במזרח אנדלוסיה שבדרום ספרד, ובעבר מדינה ריבונית (טַייפֶֿה) בספרד המוסלמית, שבירתה התחלפה בין גרנדה לקורדובה הנמצאים ברמת גרנדה - מישור פורה בין שלש נהרות, למרגלות הרי סיירה נוואדה (בספרדית: הר מושלג), בצפון מזרחה של אנדלוסיה.
גאוגרפיה
ארמון אלהמברה (שיבוש מערבית: אלחמרה - האדום) נמצא באזור ההררי, כמו גם מתחמי נופש וגלישת סקי. קוסטה טרופיקנה - לחוף הים התיכון, היא אחד החופים המבוקשים בתיירות פנים ספרדית, וגם מכל רחבי אירופה.
בתקופת תור הזהב של יהודי ספרד, מראשוני המשוררים הספרדים (כלומר מראשוני המשוררים היהודים מספרד) רבי שמואל הנגיד שחי בקורדובה (כיתוב רבני: קורטובה), כיהן כיועץ וסופר של מלך ממלכת גרנדה, ואף יצא איתו ועם הפיקוד הבכיר לקרבות נגד טייפות (מדינות עיר-ממלכה מוסלמיות) שכנות.
מרצ'לו ליפי
את קריירת האימון שלו החל ליפי בקבוצת הנוער של סמפדוריה, בה אימן שלוש שנים ולאחר מכן התקדם ואימן במועדונים כמו סיינה, אטאלנטה ונאפולי. ליפי הוביל את נאפולי לעלייה לגביע אופ"א, ובעקבות ההישג מונה למאמן מועדון הפאר יובנטוס, בו רשם את הישגיו המשמעותיים כמאמן.
כמאמן יובנטוס זכה בחמש אליפויות הליגה האיטלקית, גביע איטלקי אחד, וארבע זכיות בסופר קאפ האיטלקי. בזירה האירופית, זכה ליפי עם יובנטוס פעם אחת בליגת האלופות, פעם אחת בסופר קאפ האירופי ופעם אחת בגביע העולמי לקבוצות. עם אינטר זכה ליפי פעם אחת בגביע האיטלקי.
חמסה
באסלאם
על-פי המסורת המוסלמית, היד מייצגת את ידה של פאטמה, בתו של מוחמד נביא האסלאם, על פי אגדה עממית פאטמה הכניסה את ידה לתוך תבשיל רותח כאשר ראתה את בעלה עלי מביא אישה חדשה לבית, החמסה מסמלת את האיפוק של פטמה, צורת העין שבחמסה מסמלת את דמעתה וחמש האצבעות בה מסמלות את חמשת עמודי האסלאם
מרצ'לו ליפי
למרות הודעתו מונה ליפי באוקטובר 2016 למאמן נבחרת סין. ב-14 בנובמבר 2019 התפטר מאימון נבחרת סין לאחר הפסד 2–1 לנבחרת סוריה.
צבי יוכמן
לפני הקמת קרן השקעות סקיי
בין השנים 1990 ל-1999 שימש כמרצה למימון באוניברסיטה העברית, לתלמידי תואר ראשון ושני בחשבונאות ומינהל עסקים.
אוטו, רוזן באלנשטדט
ביוגרפיה
אטו כבש את האזורים סביב צרבסט וזלצוודל מהסלאבים, ותמך בשנת 1125 בבחירתו של לותאר לקיסר. בנוסף, אוטו גם טען לזכויותיו על רוזנות וויימאר-אורלמינדה, בשם אמו שהייתה יורשת הנחלה.
אבן החכמים
היסטוריה
שורשי רעיון אבן החכמים באלכימיה הסינית והערבית: האלכימאים הסינים ניסו לפתח תרופות מבוססות-זהב, שיעניקו חיי נצח ונעורי נצח. הערבים, אשר שילבו את ה"אלכימיה הרפואית" הסינית בתורת היסודות האריסטוטלית שירשו מהעולם ההלניסטי, פיתחו את רעיון ה"אלכסיר" – שממנו צמחה לימים "אבן החכמים". האלכימאים הערבים ראו בכל המתכות שילובים שונים של כספית וגפרית, כך שניתן לעבור ממתכת אחת לשנייה על ידי שנוי היחס בין הכספית והגפרית. ה"אלקסיר" אמור היה לאפשר "ארגון מחדש" של הכספית והגפרית, כלומר לסייע לתהליך האלכימי שנתפס לא כמעשה מיסטי אלא כטכנולוגיה המבוססת על הכרת היסודות המרכיבים את החומר. במאות ה-12 וה-13 תורגמו כתבי אלכימאים ערביים ללטינית, ועימם יובא לאירופה מושג ה"אלקסיר". רעיון אבן החכמים – יסוד טבעי או חומר המיוצר מכספית, מגפרית וממלח, אשר תואר בדרך כלל כאבקה אדומה ולפעמים כנוזל אדום או לבן שעצם מגעו בחומר דיו להפכו לזהב – גובש במאות ה-14 וה-15 באירופה בשיאה של ה"אלכימיה המיסטית". בתקופה זו הושגה התקדמות מועטה מאוד בשיטות העבודה ובהכרת החומרים, והתהליכים המתוארים בספרי האלכימיה הערבית וההלניסטית פורשו באופן אלגורי ומיסטי; חיפוש אבן החכמים הפך לעיקר עיסוקם של האלכימאים בתקופה זו. האגדה הידועה ביותר על הצלחה בייצור זהב היא סיפורו של ניקולא פלאמל, שעליו סופר כי הצליח לפענח את סודה של האבן ולהפוך שלוש פעמים כספית לזהב טהור.
בספרות
אבן החכמים מופיעה ביצירותיהם של מספר סופרים:
נאווית המלחות
רבייה
בטבע, עונת הרבייה הארוכה של הנאווית מתחילה בסוף פברואר ומסתיימת בסוף ספטמבר. הנאוויות מטילות בזוגות והנקבה מסוגלת להטיל כל 3–5 שבועות. הביצים דביקות ונאחזות בעשבים עד לבקיעה.ניתן להוסיף שדרך ההפצה של הנאווית הינה השרצה על רגלי הציפורים שטורפות אותם וכך הביצים מופצות. מחקרים שנעשו על ידי Frenkel & Goren בין השנים 1997–2000 בחנו את השפעת הפוטופריודה, הטמפרטורה, המליחות ורמת ההאבסה על התפתחות הנאוויות ויכולת ההתרבות שלהן בתנאי השבי. לפי החוקרים נאווית עמידה ביותר בתנאים הסביבתיים הבאים:
חנוך רעים
סיפור לילה
ההצגה הועלתה בתיאטרון החאן בשנת 2008 ובפעם השנייה בסטודיו למשחק ניסן נתיב ירושלים בשנת 2014.
תיאטרון
תיאטרון אורנה פורת תל אביב 2003-1993, מחזאי, במאי ושחקן
תיאטרון מ.ר.א.ה קריית שמונה 2001 - 2007 - מחזאי, במאי
תיאטרון החאן ירושלים 2012-2008
צ'ירו אימובילה
קריירת מועדונים באיטליה
ב-1 ביולי 2010 הושאל אימובילה לקבוצת סיינה שירדה אז לסרייה ב', בהמשך העונה עבר לקבוצת גרוסטו, גם היא מהסרייה ב'. בתום העונה בחרה יובנטוס להמשיך להשאיל את אימובילה גם בעונה הבאה, עונת, אותה העביר בפסקארה מהסרייה ב'. בעונה זו החל לפרוץ כשכבש 28 שערים ב-37 משחקים והפך למלך השערים של הסרייה ב'.
נבחרת איטליה
מעודכן ל-29 במאי 2022
נקודה ופסיק
נקודה ופסיק הוא סימן פיסוק, המשמש להפסק הגדול מזה המסומן בפסיק וקטן מזה המסומן בנקודה.
היסטוריה
בשפה האנגלית הסימן נכנס לראשונה לשימוש במאה ה-16. בין השאר נעשה בו שימוש בסונטות של ויליאם שייקספיר ובמחזותיו של בן ג'ונסון.
אין עוד אהבה כזאת
עם יציאתו נכנס השיר אל המקום ה-15 במצעד של רשת ג', שם נשאר במשך שלושה שבועות, השלישי במצעד של רדיו אמצע הדרך, והחמישי במדיה פורסט.
ויטוריו אריגוני
מותו
בבוקר 14 באפריל 2011 נחטף אריגוני מביתו שבעזה. החוטפים הודיעו כי הם חברים בארגון "אל-תוחיד ואל-ג'יהאד", ארגון טרור ג'יהאדיסטי המסונף ל"אל-קאעידה", ודרשו את שחרורו של מנהיגם, אבו וליד אל-מקדסי, שנעצר חודש קודם לכן על ידי מנגנוני הביטחון של חמאס. החוטפים הציבו אולטימטום של 30 שעות טרם הוצאתו להורג של אריגוני, אולם מנגנוני הביטחון של חמאס איתרו עוד באותו הלילה את גופתו של אריגוני תלויה בבית נטוש בעזה, שעות רבות לפני תום האולטימטום. דוברים מטעם הארגון "אל-תוחיד ואל-ג'יהאד", שקושר לחטיפתו, הכחישו כל מעורבות ברצח, אך ציינו כי "מה שקרה הוא תוצאה טבעית למדיניות של ממשלת חמאס נגד ארגונים סלפיים".
ממשלת חמאס גינתה את הרצח, ופתחה במצוד אחר הרוצחים. כעבור ימים אחדים נהרגו שני חשודים ברצח, ושלישי נעצר. בתחילת אוגוסט 2012 דווח כי חמאס שחרר את אבו וליד אל-מקדסי, מנהיג הארגון הסלפי.
לואי ז'ובה
בדרום אמריקה, בתקופת מלחמת העולם השנייה
בתחילת מלחמת העולם השנייה קבל ז'ובה על עצמו את ניהולם של מספר תיאטראות גדולים בפריז. לאחר מכן יצא למסע עם מזכירתו שרלוט דלבו. שרלוט שבה לצרפת והצטרפה למחתרת, כשהתברר לה ולז'ובה שהמסע שלהם הפך להיות מסע תעמולתי עבור ממשלת וישי. נציגי גרמניה הנאצית וממשלת וישי הפיצו חומר תעמולתי באמצעות התיאטרון שלו עד לשנת 1943 שבה סירב ז'ובה להמשיך לעסוק בתעמולה. שרלוט דלבו נעצרה בשנת 1942 ונשלחה למחנה ההשמדה באושוויץ. ז'ובה נפגש עם מנהיג צרפת החופשית, שארל דה גול, אך נושא שיתוף הפעולה של תאטרונו עם התעמולה של משטר וישי המשיך לרדוף אותו, כמה שנים לאחר מכן.
מנהל תיאטרון אתנה (Théâtre de l’Athénée)
ז'ובה, שהיה חולה במחלת לב, נפטר בעקבות התקף לב בתיאטרונו בפריז, בעודו מנהל חזרה של המחזה "העוז והתהילה" (La Puissance et la Gloire), מאת גרהם גרין. הוא נקבר בבית הקברות של מונמארטר.
ז'ובה בקולנוע
שיחק תפקידים ראשיים ב-32 סרטים שונים רובם בצרפתית.
התאמת כיווני מבט
השיטה של טכניקה זו היא: אם בשוט ראשון אנו רואים one shot של דמות, אשר מביטה אל עבר אובייקט (דמות אחרת, או חפץ), אשר נמצא מחוץ לגבולות הפריים שבו נראית הדמות, האובייקט ייראה בשוט הבא כשהוא מצולם בכיוון ובזווית המתאימים לכיוון המבט של הדמות שבשוט הראשון.
חורבת עוזה
זיהוי האתר בתקופת הברזל השנייה
אין הסכמה בין החוקרים על זיהוי האתר אהרוני הציע לזהותו עם רמת נגב, יישוב הנזכר ברשימת ערי מחוז הנגב בנחלת שמעון בספר יהושע וכמו כן במכתב מספר 24 מתל ערד, שבו מצווה מפקד המצודה לשלוח תגבורת לרמת נגב. מכיוון שבחפירות לא התגלו שרידים מלפני המאה ה-7 לפנה"ס, ישנם חוקרים כמו אנדרה לאמייר, אנסון רייני ונדב נאמן ששוללים זיהוי זה, כיוון שרמת נגב מוזכרת כעיר בתחום ממלכתו של דוד המלך ולפיכך צריכים להיות בה ממצאים מהמאה ה-10 לפנה"ס לפיכך סביר יותר שחורבת עוזה היא קינה שמופיעה דווקא בגבול יהודה.
המצודה
המצודה נבנתה במאה ה-7 לפנה"ס לפי תוכנית אחידה שזהה למצודות נוספות באזור דוגמת מצודות המגדלים בתל ערד ובקדש ברנע. זוהי מצודה מלבנית שמידותיה 42X51 מטר. היא מוקפת חומה שעוביה 1.5 מטר. בפינותיה ובצלעותיה ניצבו מגדלים מרובעים, סך הכל 10 מגדלים. למצודה יש שער בצד הצפוני, שממנו יוצא רחוב שמפריד את השטח הפנימי בתוך המצודה לשני גושי מבנים. כנגד החומה מבפנים נבנו חדרי סוגרים, שרוחבם כ-2.5 מטר. החדרים רוצפו באבן או בטיח. במצודה נתגלו מתקנים שונים כגון תאים, תנורים, אגני אבן, בורות מדופנים, אבני שכב ורכב ומשקולות נול. הממצאים הללו מעידים שבנוסף לפעילות הצבאית התקיימה במצודה גם פעילות אזרחית יום יומית. במצודה נחפרה תעלת ניקוז שאורכה יותר מ-20 מטר, שניקזה את מי הנגר מתוך המצודה והובילה אותם לשער ומשם לבור חצוב בראש המדרון, התעלה כוסתה בלוחות אבן.
היישוב
היישוב משתרע על 7 דונם. הוא שוכן במעלה המדרון שמצפון למצודה. ניתן להבחין במבנים הבנויים על טראסות מלאכותיות. ישנם גושי מבנים שביניהם עוברים רחובות שרוחבם 2–4 מטר. נחפר מבנה שאורכו 14 מטר ורוחבו 6 מטר, הוא כולל אגף מערבי בן שלושה מרחבים. בין החצר המרוצפת ובין חדר האורך יש טור אומנות. הכניסה הייתה דרך שני פתחים בקיר המערבי שגובל ברחוב. האגף המזרחי הכיל חדר אחד.
סימנס (חברה)
פעילות עסקית
לסימנס שש חטיבות עסקיות עיקריות: תקשורת ומידע; אוטומציה ושליטה; כוח; תחבורה; רפואה; ותאורה (תחת המותג OSRAM AG). מפעליה ממוקמים בגרמניה, בסין, בפולין ובטורקיה.
פרשת השוחד הבינלאומית
סימנס הואשמה אף בשימוש בבריונים לתקיפת העדים נגדה בארגנטינה.
לייב מינצברג
שיטתו
בתקופת הפולמוס על משיחיות הרבי מלובביץ' הרבה להתבטא כנגדו ותמך בהתקפותיו של הרב שך כנגד חב"ד. לאחר פטירת הרבי מלובביץ' ושוך הפולמוס הציבורי הפסיק את התקפותיו אלו, ומספר שנים לפני מותו אף התראיין לבטאון 'כפר חב"ד' והגדיר את הרבי כ'חד בדרא' (יחיד בדור), מה שהתפרש כשינוי תפיסתו בעניין זה.
הפולמוס על דרכו
פרסום החוברת גרם לסערה זוטא בציבור החרדי. קהילתו פרסמה כרוז תחת הכותרת "זיוף מזעזע כל לב", ולפיו מדובר בזיוף ובהוצאת דברים מהקשרם. בתגובה פרסמו מתנגדיו כרוז נגדי תחת הכותרת "היאך יכחיש חי את החי", שבו נטען כי העתקי הקלטות המקוריות בשלמותן יסופקו על-ידם לכל דורש.
מעיין אלישע
מעיין אלישע (בערבית: عين السلطان, בתעתיק לעברית: עין אלסלטאן) הוא מעיין איתן גדול הנובע מזרחית ובסמוך לתל יריחו. שמו הערבי של המעיין נגזר מתל א-סולטאן (שם נוסף לתל יריחו) ואילו שמו העברי מבוסס על המסורת שבמקום זה נעשה נס ריפוי מי יריחו על ידי אלישע הנביא.
פרשנות הנס
מרבית חוקרי המקרא סבורים שהסיפור המקראי על ריפוי מי המעיין, כמוהו כיתר סיפורי הנסים של אלישע, הוא אגדה שנועדה להלל את הנביא ואין לו בסיס במציאות. עם זאת, היסטוריונים, פרשני מקרא וחוקרים רבים במהלך ההיסטוריה ניסו לעמוד על הרקע הריאלי לנס שביצע אלישע במי המעיין:
ערבוליות
דוגמאות
v ∝ r
הגדרה מתמטית
באופן מילולי, הערבוליות מתארת כיצד וקטור המהירות משתנה כאשר נעים מרחק אינפיניטסימלי בכיוון ניצב אליו.
בזרימה דו־ממדית בה המהירות אינה תלויה בקואורדינטה z ואין לה רכיב בכיוון z, וקטור הערבוליות תמיד מצביע בכיוון ציר z, כך שהוא יכול להיות מתואר כשדה סקלרי המוכפל בוקטור יחידה \hat{z}:
נזירה זיין א-דין
תרומתו של אביה לחלוציות שלה
זיין א-דין ציינה ביותר ממקום אחד את השפעתו המכרעת של אביה עליה, במיוחד ביחס לנושא של הרעלה, כך שהיא עקבה אחרי הקו שהוא שרטט לה ואשר השתכנעה ביושרו ובנכונותו:.
אהרן בן חסין
ביוגרפיה
נולד בשנת ה'תרנ"א (1891) במלאח של מקנס שבמרוקו לרבי רפאל בן חסין, בנו של רבי אברהם בן חסין ודור רביעי לרבי דוד בן חסין. בילדותו למד מקרא, יחד עם ידידו רבי יוסף משאש, אצל רבי שמואל בן יתאח ורבי יוסף אלבאז. אחר כך למדו יחד תלמוד ופוסקים בישיבת "עץ חיים" בעיר, אצל רבי חיים בירדוגו. בעודו צעיר לימים ירד אביו מנכסיו ורבי אהרן נאלץ לקבץ נדבות עבור הוריו ובני משפחתו. לאחר מספר שנים הוא נישא לבליידא, בת רבי שמואל בן עמרן, שהייתה יתומה מאב ואם, אולם אחיה תמכו בהם כלכלית.
במעברה בירושלים
שכנו של רבי אהרן במעברה היה הרב חיים סבתו שהיה צעיר לימים. בספרו "אמת מארץ תצמח", מקדיש סבתו חלק נכבד לתיאור אישיותו של רבי אהרן וייסורי הקליטה שהיו מנת חלקו. הוא מתאר גם את הניכור שחווה מצד גורמים שונים בממסד. לדבריו שח לו רבי אהרן כי
יחסי הרפובליקה המרכז-אפריקאית–צרפת
סיוע
בשנת 2014 תרמה צרפת 170 מיליון אירו בסיוע לרפובליקה. כספי סיוע אלה ששולמו עבור סיוע אזרחי בנוסף להוצאות צבאיות, סיוע הומניטרי, תמיכה בתהליך הבחירות, תמיכה בסוף המשבר וממשל דמוקרטי במדינה. בוועידת התורמים בבריסל ב-17 בנובמבר 2016 הודיעה צרפת על סיוע של 85 מיליון אירו במשך שלוש שנים, כולל 15 מיליון אירו עבור קרן "Bêkou".
סוהארטו
תחילת דרכו
לאורך תקופות ארוכות סוהארטו לא שהה קרוב להוריו, כיוון שהועבר מספר פעמים בין בתים שונים בתחילת חייו. נישואיה של דודתו מצד אביו לפקיד ג'וואי נמוך-דרגה בשם פראווירוויהאריו, שלקח על עצמו לגדל את סוהארטו כאילו היה בנו, נחשבים על ידי הביוגרף רוברט אלסון כנקודה שבה סוהארטו החל להתייחס אל אדם כלשהו בחייו כאל דמות אבהית, וכן כנקודת הזמן שבה הוא הפסיק לעבור בין בתי מגורים שונים והתיישב במקום בשם ווריאנטורו שבו קיבל את רוב חינוכו היסודי. סוהארטו התיידד עם גורו למיסטיקה ג'וואית וריפוי באמצעות דת, דבר שהשפיע עליו במידה רבה לאחר שהתמנה לנשיא אינדונזיה.
מלחמת איריאן המערבית – מבצע "תריכורא"
תוצאת הסכם ניו יורק נחשבת לכניעה כמעט מוחלטת לדרישות אינדונזיה. המלחמה נקראה למפרע בשם "ג'איאויג'איא", שמשמעו במלאית "ניצחון הניצחונות". לאחר מכן לא נזקק סוהארטו ליותר מדי פרסומת כדי להפוך לגבור לאומי. את רוב התהילה נטל סוקרנו לעצמו. בשנת 1979 האשים הולנדי בשם קיס לגרברג בספרו "איריאן ג'איא והאימפריאליזם של ג'קרטה", את ארצות הברית בהפקרת הולנד. שתיהן חברות בברית נאט"ו. הוא טען שארצות הברית מנעה מהולנד שימוש בבסיסי ארצות הברית באוקיינוס השקט. ההולנדים לא יכלו להקיף כחצי מכדור הארץ בלי תדלוק, ובלי סיוע אווירי הפך שדה התעופה הגדול באי ביאק לחסר תועלת עבור ההולנדים וכמוהו שאר שדות התעופה במחוז. המשא ומתן בניו יורק היה לטענתו בכפייה אמריקנית.
מאבקי כוח
ב 11 במרץ 1966 אילץ סוהארטו את סוקרנו להעביר לידיו את רוב סמכויות השלטון.
סוהארטו והתנועה הפרו-דמוקרטית
לאחר שסיעתו של סורייאדי הודיעה על כוונתה לערוך כינוס של מוסדות המפלגה בין ה-20 ביוני ל-22 ביוני על מנת לפטר את מגאוואטי, מגאוואטי הודיעה שתומכיה יפגינו במחאה כנגד הצעד. סיעתו של סורייאדי המשיכה בצעדים להדחת מגאוואטי, וההפגנות התפשטו ברחבי אינדונזיה. הפגנות אלה הובילו למספר עימותים בין המפגינים לבין כוחות הביטחון, ולהטחת האשמות הדדית בין שני הצדדים. המהומות הגיעו לשיא בצבא ואפשרו לתומכיה של מגאוואטי להשתלט על מטה ה-PDI בג'קרטה, כאשר הם הבטיחו שלאחר מכן הם לא יגרמו ליותר מהומות.
אליאל פרץ
קריירת מועדונים
ב-21 ביוני 2023 חתם לשנתיים באפולון לימסול.
Folklore (אלבום של נלי פורטודו)
על האלבום
שם האלבום מושפע מהורייה של פורטדו, אשר היגרו לקנדה. האלבום שילב צלילים מגוונים של גיטרות אקוסטיות ויותר מגע רוקיסטי, סגנון שונה מאלבום הבכורה שלה, "Whoa, Nelly!". מהאלבום יצאו ארבעה סינגלים, ואחד נוסף בגרמניה בלבד, אך כולם לא הצליחו כמו הסינגלים הקודמים של פורטדו. האלבום עצמו, נכנס למקום 18 במצעד מכירות האלבום בקנדה ולמקום 38 במצעד המכירות בארצות הברית. עד ינואר 2007 האלבום מכר רק 416,000 עותקים בארצות הברית. האלבום נכשל בשל שינוי הסאונד הכללי של פורטדו, כאשר אלבומה הקודם היה בעל צליל יותר פופי. אך בנוסף, בשל בעיות כלכליות, חברת התקליטים של פורטדו, "DreamWorks" לא קידמו את האלבום מספיק, ולבסוף פורטדו עברה לחברת התקליטים "Geffen". עד היום מכר האלבום שני מיליון עותקים ברחבי העולם.
Bossanova
יציאה לאור
האלבום יצא באוגוסט 1990 על ידי '4AD' בבריטניה, ובמקביל על ידי '4AD' ו'Elektra' בארצות הברית. לאחר ש -'4AD' רכשה מחדש את זכויות ההפצה הבלעדית לתקליט ולדיסק ה-CD של האלבום, הופיע אך ורק תחת החברה '4AD' בארצות הברית בשנת 2004. רק בשנת 2008 החברה Mobile Fidelity Sound Lab הוציאה גרסה משוחזרת של קלטות אמן מקוריות של האלבום.
המרכז הלאומי למחקר מדעי
המרכז הלאומי למחקר מדעי (בצרפתית: Le Centre national de la recherche scientifique, בראשי תיבות: CNRS, באנגלית: The French National Centre for Scientific Research) הוא ארגון המחקר הממשלתי הגדול ביותר בצרפת וגוף המחקר הבסיסי הגדול באירופה. נכון ל־2020 הוא העסיק 33,000 עובדים, מתוכם מעל ל־15,000 חוקרים קבועים (מ־90 לאומים שונים, 34.6% נשים, גיל ממוצע 47.9 שנים), כ־18,000 מהנדסים וצוותים טכניים. מטה הארגון ממוקם בפריז והוא מחזיק משרדים בבריסל, בייג'ינג, טוקיו, סינגפור, וושינגטון די. סי., בון, מוסקבה, תוניס, יוהנסבורג, סנטיאגו דה צ'ילה, ישראל וניו דלהי.
סיר (נפת טולכרם)
בסוף המאה ה-16 התקיימו בסיר כ-10 משקי בית, כולם מוסלמים. תושבי הכפר שילמו לשלטונות העות'מאנים שיעור קבוע של 33.3% על תוצרת חקלאית שכללה חיטה, שעורה, יבולי קיץ, עצי זית, והכנסות מזדמנות שכללו עזים וכוורות. בנוסף על כך, הוטל מס הנהוג לנתינים באזור שכם. בסך הכל התושבים שילמו כ-7,000 אקצ'ות. מחצית מההכנסות הועברו לווקף המקומי.
חשמונאים (יישוב)
אוכלוסייה
רב היישוב היה עד סוף שנת תשפ"ב (אוקטובר 2022) הרב איתמר אורבך, המשמש גם כר"מ בישיבת מרכז הרב.
דימיטרי קיפיאני
ביוגרפיה
בשנת 1832 קיפיאני היה שותף לקשר של בני האצילים הגאורגים, שהתכוונו לאסור בעורמה את בכירי השלטון הרוסי בגאורגיה ואז להמריד את האוכלוסייה נגד האימפריה הרוסית.
בשנת 1837 דימיטרי קיפיאני חזר לגאורגיה. מאז ועד שנת 1864, הוא מילא תפקידים שונים במִנהל מלכות המשנה של הקווקז. בשנים 1867-1859 קיפיאני שימש גם כמנהל האחוזה והנכסים של דוכס סמגרלו. בשנים 1870-1864 הוא היה יו"ר אספת האצילים של פלך טביליסי. בשנים 1879-1876 הוא כיהן כראש העיר טביליסי. בשנים 1886-1885 קיפיאני שימש כיו"ר אספת האצילים של פלך כותאיסי.
פעילות ספרותית
בשנת 1841 דימיטרי קיפיאני תרגם לגאורגית את המחזה "רומיאו ויוליה" מאת שייקספיר. התרגום הראשון הזה מאת קיפיאני הודפס רק אחרי מותו - בשנת 1896, בכתב העת "ציסקַרי". בשנת 1851 התפרסם התרגום של קיפיאני לרוסית למחזה הסאטירי "היפרדות" מאת בן ארצו, גיורגי אריסתווי.
פעילות ציבורית
דימיטרי קיפיאני כיהן כסגן הנשיא של האגודה החקלאית הגאורגית. הוא היה ממייסדי הבנק הגאורגי, האגודה להפצת אוריינות בקרב הגאורגים והחברה הדרמטית הגאורגית. קיפיאני פעל גם להקמת ספריות ברחבי גאורגיה. הוא פרסם באופן סדיר מאמרים ומאסות בעיתונות הגאורגית והרוסית.
למרות נאמנותו הפוליטית למשטר הצארי, קיפיאני זכה ליחס חשדני מצד השלטונות. הוא ראה את חוזה גאורגייבסק כמסגרת האפשרית היחידה ליחסי רוסיה-גאורגיה; הדבר היה כרוך בהשלמה עם אובדן עצמאותה המדינית של גאורגיה לצד התעקשות על שימור האוטונומיה התרבותית.
דימיטרי קיפיאני החל בהכנת דו"ח ביקורתי על מדיניות ההגבלה של השפה והתרבות הגאורגית. הוא התכוון להגיש את הדו"ח למשנה למלך בקווקז ולשולחו גם למשרד הצאר, אך עקב לחצים כבדים מסנקט פטרבורג נאלץ להפסיק את כתיבתו.
ישראל שחק
פעיל למען זכויות הפלסטינים
לאחר מלחמת ששת הימים התנער מקשריו עם הליגה בטענה שהם חבורה של "ליברלים מזויפים" שלחמו נגד כפייה דתית בחברה הישראלית אך לא פעלו על פי אותם עקרונות להילחם ביחס של המדינה לפלסטינים. שחק הצטרף לליגה הישראלית לזכויות אדם ונבחר לעמוד בראשה ב-1970. בשנת 1968 ניהל ועד נגד הריסת בתים של ערבים פלסטינים, וב-1970 הקים את הוועד נגד מעצר מנהלי.
עדי לייבה
ביוגרפיה
לאחר סיום הסטאז' בבית החולים כרמל התגייס לצה"ל כרופא צבאי ושירת בשורת תפקידים מבצעיים, לרבות רופא אוגדת אזור יהודה ושומרון.
פעילות בתחום לחץ הדם והכליות
ערך עשרות מחקרים שהתפרסמו בספרות הרפואית המובילה בעולם שעסקו בנושאים מגוונים ובהם: דיאטה ולחץ דם גבוה, יתר לחץ דם בצעירים, הקשר בין תעסוקה ליתר לחץ דם גבוה, צורות מדידה של לחץ דם ורבים אחרים.
עלי קולי-זאדה
עלי קולי-זאדה (בפרסית: علی قلی‌زاده; נולד ב-10 במרץ 1996 בנמין שבאיראן) הוא כדורגלן איראני המשחק בעמדת קשר הכנף בקבוצת שרלרואה מליגת העל הבלגית ובנבחרת איראן.
קריירת מועדונים
ב-30 במאי 2018 חתם קולי-זאדה בשרלרואה מליגת העל הבלגית.
קריירה בינלאומית
נכלל בסגל נבחרת איראן לטורניר מונדיאל 2022.
גוראן ברגוביץ'
קריירה מוזיקלית
עם פרוץ מלחמת בוסניה עזב ברגוביץ' את מולדתו ועבר לגור בפריז.
רויטלינגן
אודות העיר
כ-25% מבנייני העיר נהרסו בהפצצות בעלות הברית במלחמת העולם השנייה. רבים מהם שוקמו ובעיר העתיקה של רויטלינגן בניינים נאים רבים, מספר כנסיות עתיקות, שרידים של חומת העיר העתיקה, שני שערים מרשימים ועשרות סמטאות צרות מרוצפות אבן. מספר דקות הליכה ממרכז העיר נמצא ההר אחאלם (Achalm), אשר פסגתו מגיעה ל-707 מטרים מעל לפני הים. בראש ההר שרידים של מצודה עתיקה, ומהם נשקף נוף נרחב. למרות כל זאת, רויטלינגן אינה נחשבת לעיר תיירות מובהקת, וטיבינגן השכנה מאפילה עליה ומושכת את רוב התיירים המגיעים לאזור.
נמליים
תפוצה ושונות
הנמלים פיתחו מערכות יחסים מורכבות עם מינים אחרים, וביניהן חיקוי, שיתוף פעולה וטפילות.
מבנה גוף
כמו לחרקים אחרים, לנמלים יש שלד חיצוני, כיסוי חיצוני שמספק מעטפת מגן סביב הגוף ונקודת חיבור לשרירים, בניגוד לשלד הפנימי של בני אדם ושאר בעלי החוליות. לחרקים אין ריאות; חמצן וגזים אחרים, כגון פחמן דו-חמצני, עוברים דרך השלד החיצוני באמצעות שסתומים זעירים בשם ספירקולות. לחרקים גם אין מערכת דם סגורה; במקום זאת, יש להם צינור מנוקב ארוך ודק לאורך החלק העליון של הגוף (נקרא העורק הגבי) שמתפקד כמו הלב, ושואב המולימפה (נוזלים המקבילים לדם ברוב חסרי החוליות) לכיוון הראש, וכך מניע את זרימת הנוזלים הפנימית. מערכת העצבים מורכבת מחוט עצבים בטני שעובר לאורכו של הגוף, עם מספר גרעינים וענפים לאורך כל הדרך לקצוות הגפיים.
תקשורת
נמלים משתמשות בפרומונים גם למטרות אחרות. נמלה שנמעכה משדרת פרומוני אזעקה, הגורמים לנמלים סמוכות להיכנס למצב של מתקפה, ומושכים נמלים ממקומות מרוחקים יותר. מינים מסוימים של נמלים משתמשים ב"פרומוני הטעיה", כדי לבלבל נמלים עוינות ולגרום להן להילחם זו בזו.
התגוננות מטורפים
לנמלים מהסוג "Odontomachus" יש לסתות הנקראות "לסתות מלכודת", שנסגרות מהר יותר מכל איבר אחר המיועד לטרף בממלכת החי. במחקר אחד על המין "Odontomachus bauri" נצפו מהירויות שיא של 126 עד 230 קמ"ש. הלסתות נסגרו בממוצע תוך 130 מיקרו-שניות (0.00013 שנייה – בערך שמינית של אלפית השנייה). הנמלים משתמשות בלסתות שלהן גם כמעין מקלע כדי לפלוט פולשים, או כדי להטיל את עצמן אחורה כדי להימלט מאיום. לפני המתקפה, הנמלה פותחת את הלסתות שלה למרחק גדול במיוחד, ונועלת אותן במצב זה על ידי מכניזם פנימי. אנרגיה נאצרת ברצועה רחבה של שריר, ומשוחררת במהירות של התפוצצות ברגע שמתקבל איתות מגירוי של קולטנים בצורת שערות על החלק הפנימי של הלסתות. הלסתות מסוגלות לנוע גם באיטיות ובעדינות, על-מנת לבצע משימות אחרות.
התגוננות מפגעי טבע
יש נמלים פועלות שתפקידן הוא לדאוג להיגיינה במושבה, והן עוסקות בין השאר ב"קבורה" – סילוק נמלים מתות מהקן. כשנמלה מתה, הגוף שלה מפריש חומצה אולאית, והנמלים ה"קברניות" מזהות חומר זה ומתחילות בפעולת ה"קבורה"; כך התגלה במחקר על נמלים מהסוג "Atta mexicana".
למידה
ניסויים מבוקרים במושבות של נמלים ממין Cerapachys biroi מלמדים שפרטים בוחרים תפקיד בקן בהתאם לניסיון הקודם שלהם. החוקרים לקחו דור שלם של נמלים פועלות זהות, וחילקו אותן לשתי קבוצות. הם דאגו שהנמלים בקבוצה הראשונה תמיד יצליחו למצוא מזון, והנמלים בקבוצה השנייה תמיד ייכשלו. כתוצאה מכך, הנמלים מהקבוצה הראשונה (המצליחה) הגבירו את מאמציהן למצוא מזון, והנמלים מהקבוצה השנייה (הכושלת) יצאו פחות ופחות מחוץ לקן. לאחר חודש, הנמלים מהקבוצה המצליחה עדיין המשיכו בתפקידן כמחפשות מזון, והנמלים מהקבוצה הכושלת עברו להתמחות בדאגה לתינוקות.
יחסים עם יצורים אחרים
נמלים מגדלות-פטריות מהשבט אטיני, ביניהן נמלים חותכות-עלים, הצליחו לתרבת כמה מינים של פטריות ממשפחת Agaricaceae. נוצרה תלות הדדית בין הנמלים לבין הפטריות – כל אחד מהמינים זקוק לאחר כדי לשרוד.
הנמלים מסוג Allomerus decemarticulatus פיתחו שיתוף פעולה עם שני סוגים של צמחים: הן גרות בתוך כיסים בצמחים מסוג Hirtella physophora, ומשתמשות בפטרייה דביקה כדי ללכוד חרקים שהן אוכלות.
דוגמה נוספת לשיתוף פעולה מסוג זה היא עץ המקרנגה (Macaranga), שהגזע שלו מותאם לאירוח מושבות של נמלים מהסוג Crematogaster.
ישנם מינים רבים של עצים שהזרעים שלהם מופצים על ידי נמלים. הפצת זרעים על ידי נמלים, תופעה המכונה "Myrmecochory", נפוצה במיוחד באפריקה ובאוסטרליה. צמחים הגדלים באזורים מועדים לשרפות (כגון ערבות) תלויים במיוחד בנמלים להישרדותם ולהפצת הזרעים שלהם. הזרעים של צמחים אלו כוללים "פיתיון", חלק עשיר בחלבונים ובשומנים שהנמלים אוהבות לאכול. לאחר שהנמלים אוכלות את הפיתיון, הן מפנות את השאריות ל"מזבלה" מחוץ לקן שלהן, שם הזרעים יכולים לצמוח.
פטריות מהסוגים Cordyceps ו-Ophiocordyceps מרעילות נמלים, וגורמות להן לעלות על צמחים ולהשקיע את הצבתות שלהן בתוך הרקמה של הצמח. הפטרייה הורגת את הנמלה, גדלה על השאריות שלה, ומייצרת גוף הפריה. נראה שהפטרייה משנה את התנהגותה של הנמלה כדי שתעזור לה להפיץ את נבגיה בסביבה המתאימה ביותר לפטרייה.
ציפורי נמלים בדרום אמריקה עוקבות אחרי נמלים צבאיות כדי לאכול את החרקים שהנמלים חושפות תוך כדי המסע הצבאי שלהן. בעבר חשבו שמדובר בשיתוף פעולה בין הציפורים לנמלים, אבל מחקרים מאוחרים יותר גילו שהציפורים הן טפילות הגונבות את הטרף מהנמלים.
חקר הנמלים
חקר הנמלים נעשה לעיתים קרובות בקן מלאכותי (נמלול), המאפשר לחקור את הנמלים בתנאי מעבדה. חקר הנמלים התקדם מאוד במשך השנים, אך עדיין יש מינים רבים שלא נחקרו, ותעלומות רבות שנשארו פתוחות. הנמלים משמשות אורגניזם מודל אידיאלי לבדיקת תאוריות בתחומים רבים כמו סוציוביולוגיה ואקולוגיה.
יהדות אנקונה
חכמי אנקונה
אדם חשוב נוסף מבין יהודי אנקונה היה ויטו וולטרה (1860- 1940), פיזיקאי ומתמטיקאי. ידוע בעיקר עבור תרומותו לביולוגיה מתמטית ותורת המשוואות האינטגרליות.
משפחת אנקונה
בעבודה שנערכה בשנת 2006, על ידי Gabriele Ancona, אשר כותרתה היא "לדור ודור", הובאו פרטים על משפחות ששמן "אנקונה". המשפחה היא איטלקית במקורה והגיעה לאנקונה מרומא בסוף המאה ה-13. ראשון בני אנקונה שזוהה היה יוסף דוד. החל ממנו צורף שם העיר בתור שם המשפחה. כך אותרה שושלת בת 634 שנה, עשרים וחמישה דורות, המגיעה עד ימינו.
שחר סגל (במאי)
ביוגרפיה
ב-2009 פתחו השניים את מסעדת "צפון אברקסס", שלה סניפים בווינה, בסינגפור, בדובאי ובניו יורק. כשנה וחצי לאחר מכן פתחו את הסניף הראשון של "מזנון" ברחוב אבן גבירול בתל אביב, שבה מוגש האוכל של אייל שני בפיתה. נכון לשנת 2023 יש ל"מזנון" כ-19 סניפים נוספים, בין השאר בניו יורק, בבוסטון, במלבורן, בווינה, בסינגפור ובלונדון.
נמליים
נמלים כמאכל
ב כתוב: "אכל... נמלה לוקה חמש משום שרץ השורץ על הארץ". נמלים וביצי נמלים משמשות כמאכל בארצות רבות.
גברים לבנים אינם יכולים
עלילה
כשבילי מספר לגלוריה ששוב הפסיד את כל הכסף היא מחליטה לעזוב אותו.
בול מסירה אישית
הדפסת הבולים
בסך הכול הודפסו מן הבול הכחול 31,500 גיליונות ומן הבול האדום 27,200 גיליונות.
סלובקיה
בשנת 1940 הופעל בסלובקיה שירות מסירה אישית שפעל עד שילובה של סלובקיה במדינת צ'כוסלובקיה בשנת 1945.
יאיר ניצני
רדיו, טלוויזיה וקריירת סולו
לאחר התפרקות הלהקה, בסוף 1983, השתתף יחד עם ארז טל ואברי גלעד בתוכנית הקאלט "מה יש" בגלי צה"ל ובתוכנית "העולם הערב" בערוץ 2 הניסיוני. ניצני השתתף גם בתוכנית הרדיו הקומדית הוותיקה ״יתוש בראש״. בשנים 1988–1993 הוא השתתף הרבה פעמים בתוכנית הטלוויזיה "זהו זה!", כשחקן משנה. בין השנים 1993–1995 הוא הופיע בתוכנית הסטירה אין עם מי לדבר.
בשנת 2011 צורף ניצני לפאנל השופטים של תוכנית הריאליטי "כוכב נולד". בנוסף, החל גם להגיש תוכנית שבועית בערוץ 8 במסגר רצועת השידור "הינשופים", העוסקת בתרבות דיגיטלית ובחידושים טכנולוגיים. בשנה זו החל ניצני לכתוב את הטור השבועי "מרים גבה" במוסף שישבת של "ישראל היום" אותו הוא כותב ברציפות עד היום (2023) ואשר מתפרסם כפודקאסט שבועי.
בשנת 2022 החלק לשחק בסדרת הדרמה "המדובב" של YES בתפקיד ראש מאפיה קובי אלון.
פאולינה לבל-אלבלה
קורות חיים
נולדה בבלגרד במשפחה יהודית אשכנזית, לנטליה ולסימון, מהנדס רכבות. רכשה השכלה יסודית בניש ותיכונית בבלגרד. בהמשך, רכשה השכלה אקדמית בספרות צרפתית וספרות סרבית באוניברסיטת בלגרד. עם סיום לימודיה תרגמה מספר יצירות לסרבית ובמקביל הועסקה כמורה בבית ספר התיכון לנשים בבלגרד. ב-1920 נישאה לד"ר דוד אלבלה וב-1925 נולדה בתם ילנה. בתקופת בין המלחמות כיהנה כנשיאת אגודת הנשים האקדמיות בממלכת יוגוסלביה.
שביתת הרופאים בישראל (2011)
שביתת הרופאים היא שביתה שיזמה ההסתדרות הרפואית בישראל (הר"י) במרץ 2011, במהלך משא ומתן לקראת חתימת הסכם קיבוצי לרופאים במגזר הציבורי. בנוסף לתביעות בנושאי שכר עלו במהלך השביתה תביעות בדבר תנאי עבודה ירודים, שעות עבודה רבות ורצופות ועומס רב על הרופאים. להדגשת הטענה שלא מדובר רק בתביעות שכר, התנהלה השביתה בסיסמה: "להציל את הרפואה הציבורית בישראל".
גישור והסכם הרופאים
ב-25 באוגוסט 2011 נשא הליך הגישור פרי, ונחתם הסכם קיבוצי בין המעסיקים להר"י שעקרונותיו הם: העלאה משמעותית של השכר לרופאים העובדים בפריפריה ובמקצועות רפואה במצוקה (הרדמה, טיפול נמרץ כללי, לב וילדים, רפואת פגים וכירורגיה), תוספת 1000 תקנים חדשים והורדת מספר התורנויות של המתמחים לשש בחודש. הרופאים הסכימו להנהגת שעון נוכחות.
קולנוע שרון
היסטוריה
המבנה הוקם בשנת 1950 ביוזמתו של אהרון לנדה, וחדל לתפקד כבית קולנוע בשנת 1985. כיום נותר המבנה נטוש.
ז'ליקו יוקסימוביץ'
1999–2004
בשנת 2000 יוקסימוביץ' הוציא את אלבום האולפן השני שלו, Vreteno, שנקרא על שם אחד השירים באלבום. מהאלבום הזה הופקו שני קליפים. האלבום השלישי שלו, 111, יצא בשנת 2002, והוא הגיע למקום הראשון במצעד הפופ בסרביה, וכן במדינות נוספות בחבל הבלקן. בשנת 2003 יוקסימוביץ' כתב את השיר "Čija Si" לזמר המקדוני טושה פרוסקי, איתו הוא התמודד וזכה בקדם האירוויזיון הסרבי. אולם לאחר החלטת איגוד השידור האירופי, פרוסקי לא השתתף לבסוף באירוויזיון 2003, אלא רק שנה לאחר מכן.
למה למה
על השיר
"למה למה" נכתב על ידי אבי קורן ואפי נצר, והופק על ידי אלכס וייס. ב-31 ביולי 1972 נכנס לראשונה למצעד הפזמונים השבועי של קול ישראל במקום ה-14 – הכניסה הגבוהה ביותר לשבוע זה. הוא המשיך לצעוד בדירוג חמישה שבועות רצופים עד שהתמקם ב-28 באוגוסט כשיר הרביעי, ורשם את המיקום הגבוה ביותר אליו הגיע. ב-16 באוקטובר, לאחר עשרה שבועות צעידה רצופה, יצא מהמצעד השבועי. על-אף הצלחתו הגדולה לא נכנס למצעד הפזמונים השנתי של תחנת הרדיו.
נוער תל"ם
מפעלים ארציים
מלבד הפעילויות השבועיות בסניפים, מקיימת נוער תלם מספר פעילויות ארציות במהלך השנה. בפעילויות משתתפים חניכי ומדריכי התנועה מכל רחבי הארץ, וכמו כן מצטרפים אליהן חניכים חדשים. המפעלים הארציים הבולטים של נוער תל"ם הם:
אסטראים
לאסטראים מספר מאפיינים המייחדים אותם משאר הצמחים, במראהם ובצורתם: האבקנים מסודרים בצפיפות סביב עמוד העלי, ולעיתים מאוחים לצינור סביבו. תכונה זו נקשרת לתופעת ההאבקה המאולצת (plunger pollination), שבה האבקה נדחפת החוצה מתוך צינור האבקנים במנגנון מיוחד. סוג זה של האבקה נפוץ למדי בקרב האסטראים. כמו כן, חומר התשמורת של כל האסטראים הוא אינולין - סוג של פולימר קצר המונה מספר קטן של חד־סוכרים.
התפתחות ועדויות ביוגאוגרפיות
שיירים מאובנים של הסדרה הם מעטים ושייכים לתקופות מודרניות יחסית, מה שמקשה על אומדן מדויק של גיל הסדרה. בין היתר, ידועים שרידי האבקה של המורכבים וה־Goodeniaceae מתקופת האוליגוקן, וזרעים של ה־Menyanthaceae ושל הפעמוניתיים מהאוליגוקן והמיוקן בהתאם.
שדרות שאול המלך
היסטוריה
עד שנות ה-80, טרם פתיחת נתיבי איילון היו שדרות שאול המלך ציר תחבורה חשוב מאוד עבור הנכנסים אל העיר מצפון וניקז אליו חלק ניכר מהתנועה שהגיעה מרמת גן (ציר ז'בוטינסקי) ומדרך חיפה לכיוון מרכז העיר.
טרוויס וולטון
סיפור החטיפה לכאורה של טרוויס וולטון
מעט אחרי השעה 18:00 בערב, בסופו של יום העבודה ולקראת השקיעה, וולטון ויתר חברי הצוות ארזו את הציוד שלהם, נכנסו לטנדר של מנהל העבודה מייק רוג'רס והחלו נוסעים חזרה לכיוון ביתם שבעיירה סנופלייק.
בסביבות השעה 18:15 חברי הצוות הבחינו בחשכת הלילה באור בוהק שהגיח דרך צמרות העצים מאוחרי גבעה קרובה. לאחר שהם התקרבו הם הבחינו שהאור הוא למעשה חללית כסופה גדולה בצורת דיסק שריחפה בגובה 6 מטרים באוויר, כ-30 מטרים מהכביש.
אחרית דבר
בשנת 2009, וולטון השתתף בשעשועון הטלוויזיה "The Moment of Truth" ("רגע האמת") בו המשתתפים חייבים לענות בכנות על 21 שאלות אישיות כאשר תשובותיהם נבדקות בזמן אמת באמצעות פוליגרף. כשנשאל במסגרת התוכנית אם הוא נחטף על ידי עב"ם בשנת 1975, אמר וולטון, "כן." עם זאת, בדיקת הפוליגרף קבעה כי הוא שיקר.
צ'אק ברי
1926-1954: ראשית חייו
בדצמבר 1952, הוזמן ברי על ידי מוזיקאי הרית'ם אנד בלוז והפסנתרן ג'וני ג'ונסון להופיע עם להקתו "Sir John’s Trio" בערב השנה החדשה במועדון "הקוסמופוליטן" במזרח סנט לואיס. בהמשך, הפך ברי לחבר הרכב קבוע ובולט. במהלך הופעותיו במועדון, שהיה מורכב משחורים בעיקר, ניגן ברי מוזיקה מגוונת שכללה בלוז, בוגי ווגי אך גם קאנטרי, שהיה ז'אנר פחות מקובל בקהילה השחורה ויוחס לרוב למוזיקאים לבנים. באוטוביוגרפיה שלו, ציין ברי כי אף על פי שבהתחלה הקהל לא הבין מדוע זמר שחור מנגן מוזיקת קאנטרי, בהמשך הם התחברו לסגנון וביקשו ממנו לנגן שירים נוספים מהז'אנר. בהמשך, החל להגיע קהל מגוון יותר, שהורכב הן משחורים והן מלבנים, אשר נמשכו למוזיקת הקאנטרי ולביצועים הבימתיים של ברי. בביוגרפיה שלו ציין ג'ונסון לימים כי "בתחילת דרכו, ברי לא ידע לנגן על גיטרה כל כך טוב וזכר כמות מצומצמת של שירים, אך היכולת שלו לשעשע את הקהל בזכות השילוב של נגינה וריקוד היא שהובילה להצלחתו העצומה".
1955-1962: חתימה על חוזה בצ'ס רקורדס ו"Maybellene"
ברי מינף את הצלחת הסינגל הראשון שלו ויצא למסע הופעות נרחב ואינטנסיבי, כשבמקביל המשיך להקליט שירים נוספים. במאי 1956, הוציא ברי סינגל נוסף בשם "Roll Over Beethoven". גם שיר זה זכה להצלחה גדולה, כשהגיע למקום השביעי במצעד שירי הרית'ם אנד בלוז. באותה תקופה, המשיך ברי להוציא סינגלים נוספים, שהפכו כולם ללהיטים, בהם "School Day” ו-"Rock and Roll Music” (משנת 1957) ו-“Sweet Little Sixteen” ו-"Reelin’ and Rockin" (משנת 1958).
השפעה מוזיקלית
מראשית ימיו בזירה המוזיקלית של שנות ה-50, התפרסם ברי בסולואים המהירים והקופצניים על הגיטרה החשמלית ובהופעותיו הסוחפות, שכללו "הליכת ברווז" שהפכה לחותמו הבימתי. בהקשר זה, השימוש האינטנסיבי בגיטרה חשמלית והדומיננטיות שלה ברבים משיריו, היווה את אחד מסימני ההיכר של ברי והשפיע רבות על עיצובו של ז'אנר הרוקנרול בכלל, ועל חשיבותה של הגיטרה החשמלית ככלי מרכזי בפרט. בשיריו, שם בארי דגש מיוחד על דיקציה והגייה נכונה וברורה של מילות השיר. קיימת סברה לפיה, הקפדה זו של בארי נבעה מהרצון לצאת כנגד הסטיאורטיפ לפיו אפרו אמריקאים אינם משכילים.
הוקרה ופרסים
ב-21 בינואר 2013, הוענק לברי "פרס מפעל חיים" בטקס פרסי האומנות של סיינט לואיס.
Jet4you
Jet4you הייתה חברת תעופה מרוקאית זולה, שבסיסה הראשי נמצא בעיר קזבלנקה. החברה הייתה חלק מברית TUI איירליינס של חברת התיירות TUI, והיא הפעילה טיסות בין מרוקו לאירופה. באפריל 2012 התמזגה לתוך ג'טאייר פליי, חברה נוספת בברית TUI איירליינס.
מעשה מרכבה
מעשה מרכבה הוא כינוי לספרות אזוטרית, הקשורה לתורת הסוד היהודית או האוניברסלית. ספרות זו מופיעה לרוב בסמיכות למעשה בראשית. אזכורה הראשון היה בתקופת התנאים, והיא מהווה כיום חלק מספרות הפרדס ותורת הסוד. ניתנו לה לרוב שני פרושים מרכזיים: אלו הקושרים אותה עם ספרות מיסטית יהודית ייחודית, כדוגמת ספר היצירה; או לספרות והבנות פילוסופיות העוסקות במהות האל.
הגישה הרציונלית
כפי שטען הרב יצחק טברסקי, ניתן לראות שהרמב"ם שאף רבות לאחד בין הפילוסופיה להלכה; אחד מהתחומים האלו היה בהגדרת "מעשה מרכבה" והקשרו לפילוסופיה. הרמב"ם בפירושו למשנה, מסווג את מעשה מרכבה כספרות המטאפיזיקה. בקביעה זו הוא מזהה את השיא הלימודי וההכשרתי בעיון פילוסופי, המהווה התעסקות במהות האל. בהמשך לתפיסה זו, הרמב"ם פוסק ששיא הלימוד התורני מהווה התעסקות במעשה מרכבה ( בסופו); ולכך הקדיש הרמב"ם את ספרו האחרון "מורה הנבוכים".
פרס ברית המועצות
פרס ברית המועצות (ברוסית: Госуда́рственная пре́мия СССР - פרס המדינה או הפרס הממלכתי של ברית המועצות) היה פרס כבוד בברית המועצות. הפרס נוסד ב-9 בדצמבר 1966. אחרי פירוק ברית המועצות ב-1991, הפרס הוחלף על ידי פרס הפדרציה הרוסית.
סאדק מוחרמי
קריירת מועדונים
מוחרמי גדל במחלקת הנוער של מאלבאן. הוא החל את הקריירה המקצוענית שלו בקבוצה הבוגרת של המועדון במסגרת ליגת העל האיראנית, וערך 35 הופעות ליגה במדי המועדון.
ב-27 ביוני 2018 חתם מוחרמי על חוזה לחמש עונות בדינמו זאגרב מליגת העל הקרואטית.
מאטץ' קאט
דוגמאות
סרט נוסף בו נעשה שימוש בולט בטכניקת חיתוך זו הוא לורנס איש ערב, בו מבוצע חיתוך בין שוט ובו לורנס מכבה גפרור לבין שוט של זריחת השמש במדבר. לחיתוך זה השפעות מסרטי הגל החדש הצרפתי.
פזילה
סוגי הפזילות
ניתן לחלק את סוגי הפזילה לפי שני ממדים:
אבחון וטיפול
האבחון נעשה על ידי רופא עיניים, אופטומטריסט או אורתופטיסט באמצעים שונים כגון: תבחין כיסוי בו מכסים את אחת מהעיניים לחלופין. גודל הפזילה נקבע על ידי מנסרות (פריזמות) המטות את קרני האור לכיוון העין הפוזלת. הטיפולים לפזילה כוללים התאמת משקפיים, ניתוח פזילה ומנסרה (פריזמה), בהתאם לגורמים לפזילה.
המדינה האסלאמית
מבצע נחישות טבועה
ב-25 בספטמבר צרפת תקפה בפעם הראשונה את הארגון.
במרץ 2016 חוסל אבו עומר א-שישאני (בכיר בארגון שלחם והיה אחראי על גיוס לוחמים), הוא חוסל בתקיפה אווירית של חיל האוויר האמריקאי. מלבד אבו עומר א-שישאני נהרגו בהתקפה עוד 12 פעילי הארגון.
ב-30 באוגוסט דיווחה סוכנות הידיעות של ארגון הטרור כי סגן מפקד הארגון ודובר הארגון אבו מוחמד אל-עדנאני נהרג בתקיפה אווירית של צבא ארצות הברית.
טרור עולמי והמדינה האסלאמית
ברצועת עזה קמו מספר ארגונים קטנים השואבים השראה אידאולוגית מהמדינה האסלאמית, הנמצאים בחיכוך עם החמאס ששולט ברצועה.
מאז 29 ביוני 2014 חותר הארגון להנהיג ח'ליפות אסלאמית עולמית (الدولة الاسلامية).
בעימותים האלימים בהם נוטל הארגון חלק ברחבי העולם, נהרגו, נכון לפברואר 2017, כ-50,000 מאנשיו.
התייחסות לישראל וליהודים
ב-30 ביוני 2015 פרסם הארגון סרטון רשמי ובו הכריז בין היתר: "נעקור את מדינת היהודים משורשיה".
לאור הפיגוע במצרים שנעשה על ידי מחוז סיני של המדינה האסלאמית, שבו על פי הדיווחים נהרגו לפחות 17 חיילי צבא מצרים ביולי 2015, תוגברו הכוחות בגבול מצרים–ישראל. מחשש שאנשי הארגון ינצלו את ההזדמנות ויתקפו את מדינת ישראל לאחר שהשיגו נגמ"שים גבר החשש ש"ישכיבו" את הגדר וייכנסו לשטח ישראל.
מימון
על פי הערכות מודיעין של ממשלת צרפת הוזרמו לארגון מיליארדי דולרים ונשק רב מידי אזרחים תושבי קטר. קטר דחתה טענות אלה אך חשדות אלה נגדה נותרו על כנם.
לאור התעצמות הלחימה כנגד המדינה האסלאמית ותבוסותיה הקשות בקרבות אשר הביאו להפסד שטחים נרחב ואיבוד שליטה על מיליוני בני אדם, עדכן "פורבס ישראל" ב-2017 את שווי ההכנסות השנתיות שמפיק הארגון. על פי התחקיר בתוך פחות מ-3 שנים איבדה המדינה האסלאמית כ-64% משטחה, אנשיה נסוגו משטח כולל השווה לגודלה של אירלנד והיא תפסה בנקודת זמן זו שטח בגודל של כ-36 אלף קמ"ר בלבד. כמות התושבים בשליטת הארגון הצטמצמה בתקופה זו ב-9 מיליון, וירדה לכ-2.5 מיליון איש בלבד – ירידה של כ-77%. על פי ממצאי התחקיר נפלו הכנסותיו של ארגון הטרור הרצחני בתוך 3 שנים בלבד בשיעור של למעלה מ-90%, מכ-3 מיליארד דולר בשנת 2014 לכ-200 מיליון דולר בלבד בשנת 2017.
גיוס זרים
הארגון משחרר אסירים מבתי כלא ומשחד קבוצות כמו בדואים כדי לזכות לנאמנותם. עזפל אשרף, אישר כי יש מספר גבוה מאוד של פושעים, גנגסטרים וקצינים מהכלא.
שימוש במדיה החברתית
באוגוסט 2014, בעקבות מותו של רובין ויליאמס יצא ציוץ. ציוצים כאלו יוצרים אהדה בקרב הקהל העולמי ואלו גורמים לחשש בקרב מומחים בנוגע ל"מתקפת הקסם" שמקרין הארגון. בהמשך לכך נאמר:.
טרור באינטרנט
סרטונים נוספים שהופצו היו כריית קברים בידי שבויים, והטבעת שבויים.
מחוז הקווקז
לוחמי המדינה האסלאמית בקווקז נלחמים נגד רוסיה ומבצעים נגדה פיגועים. ב-15 בפברואר 2016 פוצצו מחבלי המדינה האסלאמית רכב תופת בעיר דרבנט שבדאגסטן. בפיגוע נהרגו 2 ונפצעו 17.
מחוזות ערב הסעודית
ב-13 בנובמבר 2014 אל-בגדאדי הכריז על הקמת סניף של המדינה האסלאמית בערב הסעודית. סניף זה נקרא מחוז אל-חרמין (בערבית: ولاية الحرمين) על שם שני המקומות הקדושים ביותר לאסלאם הנמצאים באזור זה. קבוצה זו ביצעה שורה של פיגועים בערב הסעודית.
תמיכה בקרב מדינות אירופיות
סקרים שנערכו ביבשת אירופה בקיץ 2014 הראו כי כשישה-עשר אחוזים מתושבי צרפת, כשבעה אחוזים מתושבי בריטניה, ובין שלושה לארבעה אחוזים מתושבי גרמניה תומכים/מזדהים ("sympathises") ב/עם המדינה האיסלאמית. עם זאת, צוין גם כי רוב התומכי המדינה האסלאמית הם מוסלמים ממוצא צפון אפריקאי ומהמזרח התיכון שהגיעו לאירופה כמהגרים.
יונתן אלון
ביוגרפיה
ב-19 ביוני 2018, חזר אלון להפועל ירושלים ושיתף פעולה בשנית עם עודד קטש, אשר אימנו יחדיו את הקבוצה גם בקדנציה הראשונה שלהם בירושלים. תחת הדרכתם שלו ושל קטש, ירושלים זכתה שנתיים ברציפות בגביע המדינה בשנים 2019 ו-2020. בינואר 2021, גם לאחר עזיבתו של קטש לפנאתינאיקוס, המשיך אלון לשמש כעוזר המאמן תחת דאיניוס אדומייטיס. ב-9 באפריל אותה שנה, לאחר פיטוריו של אדומייטיס, אלון החליף אותו בעמדת המאמן.
חיים חמיאל
ביוגרפיה
משנת 1945 עבד בסוכנות היהודית. משנת 1950 כיהן כמנכ"ל המחלקה לחינוך ותרבות תורניים בגולה עד צאתו לגמלאות ב 1980. בשנת תש"ט קיבל תואר שני מטעם האוניברסיטה העברית, על עבודה בכותר: "מלחמת החרדים במשכילים בשנות הששים והשבעים של המאה הקודמת" שזיכתה אותו גם בפרס קלוזנר לשנת 1950 מטעם עיריית תל אביב-יפו.
בשנת תשי"ד הגיש את עבודת הדוקטורט שלו באוניברסיטה העברית – "ספר אבני השהם לר' שמואל בן יוסף בן ששון" – ספר שירים של משורר עברי מהמאה הארבע עשרה. העבודה נעשתה בהדרכת חיים שירמן.
ברכת הבנים
נוסחים
לבנות: (במקום השורה הראשונה): ישימך אלהים כשרה, רבקה, רחל ולאה.
הנחת ידיים על הראש
בספרות ההלכה תמהו על מנהג זה שהרי קיים איסור להדיוט לברך את ברכת כהנים כלשונה.
פיאם ניאזמנד
קריירת מועדונים
ב-13 ביולי 2021 חתם ניאזמנד בפורטימוננסה מליגת העל הפורטוגלית. בעונתו הראשונה במועדון ערך שתי הופעות ליגה.
קריירה בינלאומית
ב-8 באוקטובר 2020 ערך ניאזמנד את הופעת הבכורה שלו בנבחרת איראן, בניצחון 2-1 על נבחרת אוזבקיסטן במשחק ידידות.
הסכם ברטיני
ב-1369 בנו, שארל החמישי מלך צרפת הכריז מלחמה על אנגליה בטענה כי לא עמדה בהתחייבותיה על פי הסכם ברטיני. ב-1377 עם מותו של אדוארד השלישי, האנגלים לא שלטו אלא בנחלותיהם סביב העיר בורדו ובעיר קאלה.
ארווידאס אנושאוסקאס
ביוגרפיה
ב-2004 הצטרף אנושאוסקאס למפלגת איחוד המולדת, והוצב במקום נמוך ברשימת המפלגה לסיימאס. הוא לא נבחר לסיימאס בבחירות שנערכו באותה שנה. ב-2008 הוא נבחר לראשונה לסיימאס. הוא מונה ליו"ר הוועדה לביטחון לאומי והגנה ושימש בתפקיד זה עד פיזור הסיימאס ב-2012. הוא נבחר לפרלמנט עוד שלוש פעמים נוספות.
מגורי ריונגסונג
מגורי ריונגסונג (בקוריאנית: 룡성 관저) המכונים גם מגורים מס ' 55 (55호 관저) וידועים בפי המקומיים כאחוזת היוקרה המרכזית (주요 고급 저택) הם המתחם הכולל את ארמון הנשיאות של צפון קוריאה, מעונו הרשמי של מנהיג המדינה האבסולוטי קים ג'ונג-און ומשמש גם את שאר בני משפחת קים. מעון הקיץ הרשמי הוא מעון קנגדונג.
תיאור
המתחם נבנה על ידי חטיבת הבניה של הצבא הצפון קוריאני, ובנייתו הסתיימה בשנת 1983 תחת שלטונו של קים איל-סונג. המתחם היה בשימוש מאוחר יותר על ידי קים ג 'ונג-איל, אחותו קים יונג הוי, וגיסו צ'אנג סונג-טק מאוחר יותר בעקבות הצלחתו השלטונית, קים ג'ונג און עבר לגור במתחם. למתחם מטה מלחמה תת-קרקעי, מוגן על ידי קירות עם מוטות ברזל ובטון ומכוסה בעופרת למקרה של מלחמה גרעינית. ישנן מספר רב של יחידות צבאיות המוצבות כדי להגן על המתחם, וברשותן מספר רב מאוד של נשק קונבנציונלי. האזור מוקף גדר חשמלית, שדות מוקשים, ומרובה בנקודות אבטחה. המטה מחובר למגורי צ'אנגיונג (מגורים מס ' 26) ומגורים אחרים באמצעות מנהרות תת-קרקעיות. תחנת רכבת תת-קרקעית נמצאת גם כן בתוך המגורים במתחם. מלבד בתים גדולים וגנים מטופחים ישנם אגמים מעשי ידי אדם, ומתקני פנאי שונים. עדי ראייה דיווחו על חללי פנים מפוארים עם ריהוט מצועצע, שטיחי קטיפה עמוקים, ונברשות מפוארות.
ישי
על פי רש"י על שמואל ב', פרק ח', פסוק ב', ישי נהרג על ידי אנשי מואב ביחד עם אשתו וחלק מילדיו.
בנצרות
לישי יש חשיבות רבה במסורת הנוצרית, בכך שעל פי הברית החדשה הוא אחד מאבותיו של ישו. בנוסף לכך, הפסוק בישעיהו מייחס את המשיח לישי:, מה שגרם לביטוי "אילן ישי", שגם זכה לביטוי אומנותי נרחב.
קמע
הקמע בתרבויות שונות
מחקר שערכה ד"ר חגית מטרס הראה כי השימוש בקמעות נפוץ גם אצל רציונליסטים מערביים, בעיקר בעתות צרה ומצוקה.
בקרב הבדווים
הבדווים מאמינים בקיום רוחות, שדים ועינא בישא. הדרך להילחם בהם היא באמצעות קמיעות, החל בקמיע הנושא את שם אללה ונביאו, המשך בפסוקים מן הקוראן, וכלה בקמיעות של רזים והשבעות. יש קמיעות שבהם המילים כתובות על נייר או על עור וכאלה הרקועים על כסף או על נחושת. מהם שעשויים מחלוקי אבן, מחרוזים, מאבר מן החי ועוד. הבדווים מייחסים חשיבות מיוחדת לדברים שיצאו מפי הנביא: "הריפוי שלכם בשלושה: לגימה מהדבש, כוויה באש ופסוק מהקוראן", כנאמר בשפת העם "תמרה וג'מרה ואיה מן אל קוראן" - תמרה וגחלת ופסוק מהקוראן.
דוגמאות לקמיעות:
ביהדות
האמונה בקמעות רווחה ביותר בימי הביניים, ובעיקר בזמן מסעות הצלב.
דעתו של הרמב"ם
יחסו של הרמב"ם לקמיעות מורכב. מחד, מבוטאת שלילתו את הקמעות שהכיר בצורה הברורה ביותר בספרו מורה הנבוכים:
אוניית לוחמה אמפיבית
אפיון
ניתן לחלק את סוגי אוניות הלוחמה האמפיבית באופן גס לשני סוגים: אוניות, שמטרתן להוביל את החיילים, כלי הרכב והציוד לנקודת היציאה להסתערות, וכלי שיט קטנים יותר, שנועדו להוביל את הכוח מן האונייה אל החוף. במבצעים הנערכים במרחק קצר מנמל המוצא, ניתן לוותר על האונייה ולהוביל את הכוחות בכלי שיט מנמל המוצא עד ליעד.
היסטוריה
כניסת המסוק לשירות מבצעי בתחילת שנות ה-50 של המאה ה-20 הוסיפה מימד נוסף למבצעים אמפיביים. אוניות נושאות מסוקים היו יכולות כעת להנחית כוחות בכל נקודה לאורך החוף, גם במקומות שאינם מתאימים להגעת נחתות. שימוש ראשון ביכולת זו נעשה על ידי הצי המלכותי הבריטי במהלך מבצע מוסקטר ב-1956, במהלכו הונחת גדוד צנחנים ממסוקים אל החוף. גם ארצות הברית עשתה שימוש ביכולות אלה במהלך מלחמת וייטנאם בשנות ה-60 של המאה ה-20. נושאות מטוסים ותיקות שכבר לא היו יכולות להפעיל את מטוסי הסילון החדישים הוסבו לנשיאת מסוקים, וכך נוצרה אוניית הלוחמה האמפיבית החדשה, הנושאת מסוקים לסיוע וכן נחתות, להובלת הכוחות אל החוף.
נבחרת ג'יבוטי בכדורגל
נבחרת ג'יבוטי בכדורגל, הידועה בכינוייה "הים האדום הצעיר", היא נבחרת הכדורגל הלאומית של ג'יבוטי. הנבחרת חברה בקונפדרציית הכדורגל של אפריקה.
רז'יונל
החברה נוסדה בשנת 2001 כתוצאה מאיחוד של שלוש חברות אזוריות לחברה אחת.
אנרגיה מתחדשת
ארובות שרב ומגדלים סולאריים
ארובות שרב ומגדלים סולאריים עובדים על ניצול חום השמש לשם הפקת אנרגיית רוח מלאכותית בתוך מבנה סגור. הרעיון מבוסס על בניית ארובה גבוהה במקום חם, יבש, וקרוב לים, בצורת צינור אנכי, בגובה של כקילומטר וברוחב של כחמש מאות מטרים. מי ים נשאבים לראש המגדל ומרוססים על האוויר החם שמתקרר ונע מטה במהירות של עד כ-80 קמ"ש, ומניע טורבינות לייצור חשמל, כאשר הוא יוצא דרך פתחים מיוחדים שבבסיס המגדל. השיטה תאפשר גם התפלה של מים כתוצר לוואי של התהליך. חסרונות שיטה זו הן: מחירה, חוסר המודולריות שלה, ההעדר ניסיון בפועל עם מבנים בסדר גודל דומה.
אנרגיית מים
מומחים רבים הציעו במשך השנים למדינת ישראל לבנות תחנות כוח המנצלות את גלי הים לאורך החוף הארוך שלה. בשנת 2004 אנשי אקדמיה הדגימו בפני מנכ"ל משרד התשתיות דגם מוקטן המפיק חשמל מגלים וסתרו טענות קודמות אשר גרסו כי אין מספיק אנרגיה בגלי הים שלאורך חופי הארץ, כדי להצדיק הקמת תחנה כזו. משרד התשתיות הוציא מכרז לבדיקת כדאיות והיתכנות, אולם בסופו של דבר נערכה בדיקה שתוצאותיה הראו על העדר כדאיות כלכלית. בשנת 2015 הוקמה חברת הזנק ישראלית בשם Eco Wave Power, אשר פיתחה טכנולוגיה, המאפשרת להפיק חשמל באמצעות גלי הים. החברה הקימה תחנת הדגמה בנמל יפו, שם הוכיחה את היעילות והכדאיות של הטכנולוגיה. בנוסף, החברה הקימה תחנה מסחרית ראשונה בגיברלטר במימון האיחוד האירופי. התחנה מספקת כ-15% מכל תצרוכת החשמל של גיברלטר.
סומך (פירושונים)
{{פירושונים| אישים:
פשע שנאה
היסטוריה
המודעות לפשעי שנאה גברה עם השנים, אך התופעה עצמה איננה חדשה. פשעי שנאה התקיימו משחר ההיסטוריה והיוו גורם חשוב בעיצובה. בין הדוגמאות ההיסטוריות: רדיפת יהודים בעת העתיקה ובימי הביניים, רצח העם הארמני ושואת העם היהודי. למרות פשעי העבר התופעה אינה פוסקת. כך, למשל, בשנים האחרונות התרחשו הטיהור האתני המכונה טבח סרברניצה שבבוסניה, וכן רצח העם ברואנדה. פשעי שנאה עיצבו, ולעיתים אף הגדירו, את ההיסטוריה האנושית.
גורמים
גורמים רבים יכולים ליצור אקלים חברתי, שבו אנשים המוכוונים על ידי שנאה ודעות קדומות, נוקטים בפעולות פליליות.
מחקרים שנעשו בארצות הברית מצביעים על כך שאוכלוסיית מיעוטים גדולה "לא לבנה", בצירוף עם הפרדה קהילתית בין "לא לבנים" ל"לבנים", תורמת להגברת פעולות גזעניות כדוגמת פשעי שנאה.
שנאה חברתית וקרבה
אימות לעמדה זו ניתן למצוא למשל במחקר בתחום ההומופוביה שפורסם באוניברסיטת ג'ורג'יה בשנת 1996. במחקר נבדקה רמת ההיגדים בתחום הסובלנות כלפי הומוסקסואליות אצל גברים שהכריזו על עצמם כ"הטרוסקסואליים", ובהמשך נבדקה רמת העוררות המינית שלהם כלפי תמונות וסרטונים בעלי גוון ארוטי. המחקר אישש באופן מובהק כי הגברים, ההטרוסקסואליים לטענתם, בעלי הצהרות השנאה ההומופוביות ביותר, היו גם אלה שגילו עוררות מינית רבה יותר כאשר הוקרנה בפניהם אירוטיקה בעלת גוון הומוארוטי.
ההתייחסות לפשעי שנאה בחוק העונשין הישראלי
כך לדוגמה, נגד קבוצת חיילים מחיל הים, שבחודש יולי 2008 תקפו קבוצת דרוזים בצעקות "ערבים חייבים למות", הוגש לבית דין צבאי כתב אישום חמור שבו הואשמו בתקיפה שהיא גם "פשע שנאה".
TU9
רשימת האוניברסיטאות
שם האוניברסיטה, המדינה הפדרלית ושנת הייסוד בסוגריים :
מהדי תוראבי
קריירה בינלאומית
הוא היה חלק מסגל נבחרת איראן בטורניר גביע אסיה 2019, וערך ארבע הופעות בטורניר.
נכלל בסגל נבחרת איראן לטורניר מונדיאל 2022.
סארי (בגד)
ישנו אף נוהג, שנשים לבושות בסארי אדום הן נשים נשואות ואלה הלבושות בלבן הן אלמנות וירוק לחינה.
יהודית בירק
ביוגרפיה
יהודית בירק נולדה בשנת 1926 בשם "יהודית גרשטנסקי" בגרייבו (Grajewo) אשר בפולין. הייתה בת יחידה ליצחק גרשטנסקי ולפרידה לבית בורוביץ. אביה היה סוחר. אמה נמנתה בין מקימי מוסדות רשת "תרבות" בעיירה, בהם למדה בירק עד עליית המשפחה לארץ ישראל בשנת 1935. הוריה התיישבו בצפון תל אביב, והיא החלה בלימודים בבית החינוך לילדי עובדים. כעבור שנה עברה משפחת גרשטנסקי לבית דירות בבעלות משפחת בירק. את לימודיה התיכוניים היא עשתה בגימנסיה גאולה. בנעוריה עסקה בספורט והייתה חברת קבוצת הכדורסל של מכבי תל אביב.
הנץ החמה
חישוב זמן הנץ החמה
כאשר ישנם הרים המסתירים את קו האופק, או כאשר המקום גבוה - שאז הזריחה נראית קודם לכן, יש המחשבים את הנץ החמה לפי זמן הזריחה בפועל (הנץ החמה הנראה), שהוא שונה מן הזמן המחושב לפי האופק (שאינו מתחשב בגובה הצופה או בהרים שמסתירים לו את האופק), מה שמסבך את חישוב הנץ החמה ומחייב גם לקחת בחשבון את הנתונים הטופוגרפיים של האזור. כאשר ההרים קרובים למקום, לא תמיד הם נלקחים בחשבון, וברור שכאשר אדם יעמוד ליד מצוק גבוה המטיל עליו צל לא ייחשב שלגביו הנץ החמה יתרחש כמה שעות מאוחר יותר – כאשר תגיע אליו השמש. אין הגדרה מדויקת לגבי הקרבה של ההרים למקום בו הם מנוכים מהחשבון, וכל מקרה נבחן לגופו.
אינגבילד ברין
ביוגרפיה
ב-1984 החלה לעבוד ברדיו הממלכתי הנורווגי.
באירוויזיון 1996 שמשה ברין בתפקיד המנחה.
מארי אלפונסין דניל גטאס
ילדותה והפיכתה לנזירה
מארי אלפונסין נולדה בשם סולטנה מריה דניל למשפחת גטאס (מבטאים ר'טָאס) הערבית-נוצרית בירושלים. היא התחנכה בבית הספר לנערות של מסדר האחיות סן ז'וזף, המשתייך ל, וכבר מצעירותה שאפה להקדיש את חייה לעבודת האל ולהפוך לנזירה. בגיל 14 ביקשה להצטרף למסדר כנזירה מן המניין, אך הדרך היחידה לכך באותה עת הייתה לעזוב את הארץ ולהצטרף לאחד המנזרים בצרפת או באיטליה. משפחתה התנגדה לשלוח אותה בגילה הצעיר לאירופה, ורק לאחר מאמצים רבים הצליחה סולטנה העיקשת לשכנע את הוריה ברצינות כוונותיה.
נסים שחוללה
נסים נוספים המיוחסים למארי אלפונסין לאחר מותה התחוללו בבית לחם, כאשר אדם עיוור נרפא מעיוורונו לאחר שהונחה על עיניו המחרוזת שלה. אדם אחר שמת קם לתחייה, לאחר שנגעו בו במים קדושים ובמחרוזת שלה.
Loose
על האלבום
בפעם הראשונה, פורטדו שיתפה פעולה עם מבחר מגוון של מפיקים, מה שהוביל לשיתופי פעולה רבים בשירי האלבום. רוב האלבום הופק על ידי טימבלנד ויד-ימינו, דנג'ה. פורטדו מתארת את האלבום כ'שילוב של רית'ם אנד בלוז והיפ הופ, אך בעל אלמנטים של מוזיקת שנות השמונים'. על האלבום היא אמרה 'מודרני, פופי, מסתורי, יותר אמריקאי ונעים לאוזן הצעירה'.
Say It Right
הביקורות שיבחו את השיר ואת ההפקה. About.com נתנו לשיר ארבעה כוכבים מתוך חמש וטענו כי השיר חייב להיכנס ל-40 המובילים לפחות. IGN Music תיארו את השיר כ"אחד הרגעים המבריקים באלבום" ו"חזרה מרנינה לשנות השמונים". All Music Guide החשיבו את השיר כ"השיר גורם לך להרהר במחשבותיך, ויכל היה להשתלב בקלות באחד מאלבומיה הקודמים של פורטדו".